input: NÕUKOGU RAKENDUSMÄÄRUS (EL) nr 944/2012,
  15. oktoober 2012,
  millega rakendatakse määruse (EL) nr 36/2012 (mis käsitleb piiravaid meetmeid seoses olukorraga Süürias) artikli 32 lõiget 1
  EUROOPA LIIDU NÕUKOGU,
  võttes arvesse Euroopa Liidu toimimise lepingut,
  võttes arvesse nõukogu määrust (EL) nr 36/2012, (1) eriti selle artikli 32 lõiget 1,
  ning arvestades järgmist:
  (1)
  Nõukogu võttis 18. jaanuaril 2012 vastu määruse (EL) nr 36/2012.
  (2)
  Võttes arvesse Süürias valitseva olukorra tõsidust, tuleks lisada täiendavad isikud määruse (EL) nr 36/2012 II lisas esitatud loetellu nendest füüsilistest või juriidilistest isikutest, üksustest või asutustest, kelle suhtes kohaldatakse piiravaid meetmeid. Eelkõige tuleks lisada kõik Süüria valitsuse liikmed, arvestades nende ühist vastutust elanike vastu suunatud vägivaldsete repressioonide eest Süürias.
  (3)
  Piiravaid meetmeid tuleks endiselt kohaldada Süüria valitsuse endiste ministrite suhtes, sest neid võib jätkuvalt pidada seotuks režiimi ja selle vägivaldsete repressioonidega tsiviilelanike vastu. Nimetatud isikute kohta tehtud kandeid tuleks seetõttu muuta.
  (4)
  Kaks isikut ja üks üksus tuleks piiravate meetmete kohaldamise loetelust eemaldada.
  (5)
  Kooskõlas nõukogu 15. oktoobri 2012. aasta otsusega 2012/634/ÜVJP (millega muudetakse otsust 2011/782/ÜVJP, mis käsitleb Süüria vastu suunatud piiravaid meetmeid) (2) tuleks määruse (EÜ) nr 36/2012 II lisa vastavalt muuta,
  ON VASTU VÕTNUD KÄESEOLEVA MÄÄRUSE:
  Artikkel 1
  Määruse (EL) nr 36/2012 II lisa muudetakse vastavalt käesoleva määruse lisas esitatule.
  Artikkel 2
  Käesolev määrus jõustub selle Euroopa Liidu Teatajas avaldamise kuupäeval.
  Käesolev määrus on tervikuna siduv ja vahetult kohaldatav kõikides liikmesriikides.
  Luxembourg, 15. oktoober 2012